**Ժակլին Ջիլ Ջեքի Քոլինզ**, (հոկտեմբերի 4, 1937(1937-10-04), Համփսթեդ, Քամդեն, Մեծ Լոնդոն, Անգլիա, Միացյալ Թագավորություն - սեպտեմբերի 19, 2015(2015-09-19)[…], Բևերլի Հիլզ, Լոս Անջելես շրջան, Կալիֆոռնիա, ԱՄՆ), ծագումով բրիտանացի ամերիկյան գրող, սիրավեպերի հեղինակ, Բրիտանական կայսրության բարձրագույն շքանշանակիր։ Քոլինզը Լոս Անջելես է տեղափոխվել 1960-ական թվականներին, ընդունել է ԱՄՆ քաղաքացիություն և այստեղ ծավալել իր գործունեությունը։ Նա գրել է 32 նովել, որոնք բոլորը հայտնվել են «Նյու Յորք թայմսի» բեսթսելլերների ցանկում։ Ընդհանուր առմամբ նրա գրքերը վաճառվել են 500 մլն օրինակով և թարգմանվել 40 լեզվով։ Նրա նովելներից ութը էկրանավորվել է, մի մասը դարձել է հեռուստատեսային սերիալների սցենար։ Նա դերասանուհի Ջոան Քոլինզի կրտսեր քույրն է։

Երիտասարդ տարիներ
-----------------

Քոլինզը ծնվել է 1937 թվականին Լոնդոնում։ Նրա մայրը Էլզա Քոլինզն է, իսկ հայրը Ջոզեֆ Ուիլյամ Քոլինզը, որը թատերական գործակալ էր և վերջինիս հաճախորդների թվում է եղել նաև հանրահայտ The Beatles խումբը։ 15 տարեկանում Ջեքի Քոլինզը հեռացվում է դպրոցից, այդ ժամանակահատվածում սիրավեպ է ունենում Մառլոն Բրանդոյի հետ։ 1950-ական թվականներին խաղում է մի շարք բրիտանական ֆիլմերում։ Լոս Անջելես՝ քրոջ մոտ, տեղափոխվելուց հետո խաղում է հեռուստատեսային մի շարք ֆիլմերում և սերիլաներում։ Չնայած հիանալի դերասանուհի լինելու փաստին, նա 1980-ականներին հրաժարվում է դերասանական կարիերայից։ Որպես գրող առաջին անգամ հանդես է գալիս 1968 թվականին՝«Աշխարհում շատ կան ամուսնացած մարդիկ» վեպով, որը դառնում է բեսթսելլեր։

Գրողի կարիերա
-------------

Քոլինզը երկրորդ վեպը գրում է մեկ տարի անց։ Այս, ինչպես և հաջորդ՝ երրորդ վեպը, որը հրատարակվում է 1971 թվականին, դառնում է բեսթսելլեր։ 1974 թվականին տպագրվում է նրա «Սիրուհիներ-մարդասպանները», որը առաջինն էր կազմակերպված հանցավորության մասին նրա վեպերի շարքում։ Այս ժանրում նա հետագայում դառնում է չափազանց հաջողակ։ 1978 թվականին նա գրում է համատեղ սցենար ֆիլմի համար՝ իր երկրորդ վեպի հիման վրա։ Ֆիլմում գլխավոր դերում հանդես է գալիս նրա քույրը։ 1980-ականներին նրա ընտանիքը վերջնականապես տեղափոխվում է Լոս Անջելես։ 1983 թվականին լույս է տեսնում նրա «Հոլիվուդի տիկնայք» վեպը, որը գլխավորում է «Նյու Յորք թայմզի» բեսթսելլերների ցանկը և աշխարհում վաճառվում է 15 մլն օրինակով։

Անձնական կյանք
--------------

1959 թ. Ջեքին ամուսնանում է Ուոլես Օսթինի հետ, որից ունեցել է երկու դուստր։ 4 տարվա ամուսնությունից հետո նրանք բաժանվում են։ 1966 թ. Քոլինզն ամուսնանում է երկրորդ անգամ՝ գիշերային ակումբի սեփականատեր Օսկար Լերմանի հետ։ Վերջինիցս նա ունենում է երեք դուստր։ Լերմանը մահանում է 1992 թ.: 1994 թ. Քոլինզն ամուսնանում է Ֆրենկ Կալկանինիի հետ, որը մահանում է 1998 թ.:

Արտաքին հղումներ
----------------

* Ջեքի Քոլինզը bookmark.am֊ում

Ծանոթագրություններ
------------------

1. 1 2 3 4  *Pallardy R.* Encyclopædia Britannica
2. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. 1 2  Babelio (ֆր.) — 2007.
4. 1 2 3 4  BBC News — 1922.
5. ↑  "Dishing dirt with Jackie Collins, who says her novels pale before real life", *Chicago Tribune*, 20 July 2001.
6. ↑  "Beloved author Jackie Collins only told older sister Joan two WEEKS before she died that she had been battling breast cancer for six years – because she didn't want to be a burden", *Daily Mail*, 19 September 2015.
7. ↑  Horwell, Veronica (2015 թ․ սեպտեմբերի 20). «Jackie Collins obituary». *The Guardian*. Վերցված է 2015 թ․ սեպտեմբերի 22-ին.
8. ↑  Leadbetter, Russell (2007 թ․ հոկտեմբերի 17). «10 things about Jackie Collins». *The Evening Times*. Glasgow. էջ 27. `{{cite news}}`: `|access-date=` requires `|url=` (օգնություն)
9. ↑  Roberts, Oliver (2007 թ․ նոյեմբերի 18). «Mistress of fiction». *The Sunday Times*. Johannesburg. էջ 16. `{{cite news}}`: `|access-date=` requires `|url=` (օգնություն)
10. ↑  Born in 1937 as per findmypast.co.uk
11. ↑  «Birthdays». *The Guardian*. London. 2006 թ․ հոկտեմբերի 4. էջ 33. `{{cite news}}`: `|access-date=` requires `|url=` (օգնություն)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | ՅուԹյուբ (անգլ.) |
|  |
| Թեմատիկ կայքեր | Internet Movie Database · Find A Grave · WikiTree |
|  |
| Բառարաններ և հանրագիտարաններ | Բրիտանիկա · Օքսֆորդի կենսագրական · Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 90092453 · BNC: a11617561 · BNE: XX866639 · BNF: 12041664d · CiNii: DA08731542 · GND: 118923420 · ICCU: CFIV000733 · ISNI: 0000000116825822 · LCCN: n79113048 · NDL: 00436378 · NKC: jn20010309813 · NLP: a0000001154472 · NTA: 068935862 · NUKAT: n94001600 · PTBNP: 32908 · LIBRIS: 182056 · SUDOC: 028617363 · VIAF: 100253982 · WorldCat VIAF: 100253982 |

 |

 |